**REPUBLIKA HRVATSKA**

KARLOVAČKA ŽUPANIJA

**OSNOVNA ŠKOLA NETRETIĆ**

NETRETIĆ 1

47271 NETRETIĆ

Tel: 047/804-424, 047/804-210

Fax: 047/804-120

E - mail adresa: ured@os-netretic.skole.hr

OIB:77767427629

KLASA: 112-04/22-01/05

URBROJ: 2133-33-22-1

Netretić, 19. listopad 2022. godine

Temeljem članka 107. stavka 1. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 98/19 i 64/20), te čl. 6. Pravilnika o postupku i načinu zapošljavanja u Osnovnoj školi Netretić, ravnatelj Osnovne škole Netretić raspisuje

NATJEČAJ

za radno mjesto

Učitelj/ica matematike, 1 izvršitelj/ica, na neodređeno, nepuno radno vrijeme – 20 sati tjedno.

Mjesto rada: Matična škola Netretić.

**UVJETI:**

Za prijem u radni odnos kandidati moraju ispunjavati opće i posebne uvjete utvrđene člankom 105. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20), te uvjete utvrđene člankom 15. Pravilnika o odgovarajućoj vrsti obrazovanja učitelja i stručnih suradnika u osnovnoj školi (NN 6/19, 75/20).

Nepostojanje zapreka za zasnivanje radnog odnosa u školskoj ustanovi iz članka 106. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20).

**Uz vlastoručno potpisanu prijavu kandidati trebaju dostaviti:**

* životopis,
* diplomu odnosno dokaz o stečenoj stručnoj spremi,
* dokaz o državljanstvu,
* uvjerenje nadležnog suda da kandidat nije pod istragom te da se protiv kandidata ne vodi kazneni postupak glede zapreka za zasnivanje radnog odnosa iz čl. 106. Zakona o odgoju i obrazovanju u osnovnoj i srednjoj školi, ne starije od dana raspisivanja natječaja,
* elektronički zapis ili potvrdu o podacima evidentiranim u matičnoj evidenciji HZMO-a.

Kandidati potrebne dokumente dostavljaju isključivo u preslikama, koje se neće vraćati. Nakon odabira kandidata, a prije potpisivanja ugovora o radu, odabrani će kandidat priložiti originalnu ili ovjerenu dokumentaciju.

Na natječaj se ravnopravno mogu javiti osobe oba spola.

Pravo prednosti prilikom zapošljavanja moguće je ostvariti prema čl. 102. *Zakona o hrvatskim braniteljima iz Domovinskog rata i članovima njihovih obitelji (NN br. 121/17, 98/19, 84/21),* čl. 48. st. 1. - 3. *Zakona o civilnim stradalnicima iz Domovinskog rata (NN br. 84/21),* čl. 48. f *Zakona o zaštiti vojnih i civilnih invalida rata (NN br. 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19)* i čl. 9. *Zakona o profesionalnoj rehabilitaciji i zapošljavanju osoba s invaliditetom (NN br. 157/13, 152/14, 39/18, 32/20).*

Kandidat koji se poziva na pravo prednosti dužan je u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju temeljem članka 102. Zakona o hrvatskim braniteljima iz Domovinskog rata i članovima njihovih obitelji (NN br. 121/17, 98/19, 84/21) dužan je dostaviti i sve potrebne dokaze navedene u članku 103. Zakona, a koji su dostupni na poveznici Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidat koji se poziva na pravo prednosti pri zapošljavanju u skladu sa člankom 48. Zakona o civilnim stradalnicima iz Domovinskog rata uz prijavu na natječaj dužan je priložiti sve dokaze o ispunjavanju uvjeta iz natječaja te priložiti dokaz o ispunjavanju uvjeta za ostvarivanje prava prednosti pri zapošljavanju (članak 49. st. 1. Zakona) dostupne na poveznici Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Nepotpune i nepravodobne prijave neće se razmatrati, te se osobe koje podnesu takve prijave ne smatraju kandidatima prijavljenim na natječaj.

Natječaj je objavljen na mrežnoj stranici i oglasnoj ploči Hrvatskog zavoda za zapošljavanje, Područna služba Karlovac i na mrežnoj stranici i oglasnoj ploči Škole dana 19.10.2022. godine. Prijave na natječaj s dokazima o ispunjavanju uvjeta dostavljaju se na adresu škole: Osnovna škola Netretić, Netretić 1, 47271 Netretić, s naznakom „NATJEČAJ ZA UČITELJA/ICU MATEMATIKE“, a krajnji rok za podnošenje prijava je 27.10.2022. godine.

Osobni podaci kandidata, koji su sadržani u natječajnoj dokumentaciji, koristit će se isključivo u svrhu provedbe natječaja u skladu s Uredbom Europske unije 2016/679 Europskog parlamenta i Vijeća od 17. travnja 2016. godine te Zakonom o provedbi Opće uredbe o zaštiti podataka (NN br. 42/18).

Za kandidate koji ispunjavaju formalne uvjete natječaja i koji su dostavili svu traženu dokumentaciju i pravodobnu prijavu, provest će se vrednovanje prema odredbama Pravilnika o načinu i postupku zapošljavanja u Osnovnoj školi Netretić, a o datumu provođenja intervjua kandidati će biti pravovremeno obaviješteni na način utvrđen Pravilnikom o načinu i postupku zapošljavanja u Osnovnoj školi Netretić.

O rezultatima natječaja kandidati će biti obaviješteni u zakonskom roku.

 RAVNATELJ:

 Miodrag Popović